**2015. évben végzett alapcél szerinti és közhasznú tevékenységek bemutatása**

**Tárgyévben végzett alapcél szerinti és közhasznú tevékenységek bemutatása**

Az Egyesület közvetlen célja a Perintparti Szó- Fogadó Szombathelyi Waldorf Óvoda, Általános Iskola, Gimnázium és Alapfokú Művészeti Iskola megalapítása és fenntartása, működési feltételeinek folyamatos biztosítása. Waldorf pedagógiai, nevelő önképzések, továbbképzések és képzések megszervezése. Az Egyesület alapszabálya 2015. évben módosult, tagjainak száma 2015. december 31-én 163 főre bővült.

2015/2016-os nevelési évet óvodánkba 58 gyermek, iskolánk 1-8. évfolyamán 175 tanuló, gimnáziumunkban pedig 42 tanuló kezdte meg, és évközben is folyamatosan csatlakoznak érkeznek gyermekek intézményünkhöz. Az Egyesület által fenntartott intézményben folyamatos továbbképzési lehetőséget biztosítunk pedagógusainknak, illetve hogy más waldorf intézményekkel közös rendezvényeken vehessenek részt az intézmény gyermekei.

Az intézményünkben Vas megyében egyedülállóan biztosítjuk, hogy a csatlakozó családok gyermekei óvodától egészen az érettségi megszerzéséig a Waldorf pedagógia szellemében nevelkedhessenek.

**Közhasznú tevékenység főbb eredményei**

A megelőző évhez képest intézményünkbe 17 gyermekkel több kezdte meg a nevelési évet. Óvodánk és általános iskolánk maximális kihasználtsággal működik. 2014/2015 év folyamán a harmadik érettségiző évfolyam fejezte be tanulmányait intézményünkben, és a gimnáziumi létszám is folyamatosan növekszik. Az Egyesületnek felajánlott SZJA felajánlás az előző évhez képest több mint 20%-kal növekedett. Az Egyesület közhasznú tevékenységének ellátását több mint10 fő közérdekű önkéntes tevékenységet végző személy segítette.